Diari Oficial de la Generalitat Valenciana


Sumari del DOGV 2857, del 28-10-1996 (1996/839688)

RESOLUCIÓ de 16 de juliol de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de de 3 de juliol de 1995 i que fa referència a l'aprovació definitiva del Pla Parcial Industrial Polígon Athenea (el Rubial) de Villena.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2857

Data del DOGV
:   28-10-1996

Secció del DOGV
:   ALTRES DISPOSICIONS

Número del document
:   1996/839688


Data del document
:   16-07-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 16 de juliol de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de de 3 de juliol de 1995 i que fa referència a l'aprovació definitiva del Pla Parcial Industrial Polígon Athenea (el Rubial) de Villena  
La Comissió Territorial d'Urbanisme, en sessió del dia 3 de juliol de 1995, va adoptar l'acord següent:  
Vist l'expedient de referència i d'acord amb els següents  
Antecedents de fet  
Primer  
L'Ajuntament, en la sessió plenària de 16 de setembre de 1993, en va acordar l'aprovació provisional, després de complir els tràmits d'aprovació inicial el 3 de juny de 1993, i exposició pública, per mitjà d'anuncis apareguts en el Butlletí Oficial de la Província, de 2 de juliol de 1993; en el Diari Oficial de la Generalitat Valenciana, de 14 de juliol de 1993, i en un dels diaris de més difusió provincial el 19 de juny de 1993, sense que s'hagen presentat al·legacions.  
Segon  
La documentació està integrada per memòria, plànols d'informació urbanística i ordenació, pla d'etapes, estudi econòmic i financer i ordenances.  
Tercer  
Aquesta Comissió, en ambdues sessions celebrades els dies 17 de desembre de 1993 i el 7 d'abril de 1995, va acordar suspendre'n l'aprovació definitiva de l'expedient de referència fins que no estigueren solucionades determinades deficiències que foren comunicades a l'Ajuntament.  
Quart  
L'Ajuntament, amb data 10 de maig de 1995, tramet una nova documentació en solució de les esmenes imposades en l'últim acord d'aquesta Comissió, aprovada en sessió plenària municipal del dia 4 de maig de 1995.  
Cinquè  
Aquest expedient té per finalitat desenvolupar uns terrenys de 131.803 m2 de superfície, situats al costat de la carretera A-400 Villena-Caudete, classificats pel vigent pla general de sòl urbanitzable programat d'ús industrial i als quals s'assigna una edificabilitat bruta de 0,80 m2/m2.  
Sisè  
Consta en l'expedient ambdós informes dels Serveis Tècnics de Carreteres de la Conselleria d'Obres Públiques, Urbanisme i Transports, l'últim d'aquests de data 3 de març de 1995, en compliment del que disposa la Llei de Carreteres de la Comunitat Valenciana.  
Consideracions tecnicojurídiques  
Primera  
La tramitació s'estimarà correcta d'acord amb el que estableixen els articles 116 del text refós, del 127 al 130 del Reglament de Planejament, per remissió del 138.2 de l'esmentat text legal.  
Segona  
La documentació s'estima completa de conformitat amb l'article 83.5 del text refós de 1992 i els articles del 57 al 63 del Reglament de Planejament.  
Tercera  
La nova documentació presentada soluciona en els seus propis termes totes les deficiències de l'anterior acord de la Comissió.  
Concretament s'ha complimentat el contingut de l'anterior informe de la Divisió de Carreteres de la Conselleria d'Obres Públiques, Urbanisme i Transports, de caràcter desfavorable, ja que s'indicava que "es reitera la necessitat de mantenir un únic accés, amb coincidència amb el del polígon el Rubial, prèviament a l'habilitació d'aquest".  
En la nova documentació es preveu un sol accés comú, per la qual cosa el representant de l'esmentat organisme en aquesta Comissió Territorial ha manifestat que ja no hi ha obstacles, des de la perspectiva de les seues competències, per a l'aprovació definitiva de l'expedient, sense perjudici que el promotor de l'actuació haurà d'assumir el compromís d'habilitació d'aquest accés.  
Quarta  
La Comissió Territorial d'Urbanisme és competent per a l'adopció d'aquest acord a l'empara del que disposa l'article 118.3.a) del text refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/1992, de 26 de juny, i els articles 5 i 15.10 del Reglament dels òrgans Urbanístics de la Generalitat Valenciana, aprovat per Decret 137/90, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d' Urbanisme acorda:  
Aprovar definitivament el Pla Parcial Industrial Polígon Athenea (el Rubial) de Villena, i se supedita la publicació d'aquest acord d'aprovació, i, per tant, la seua eficàcia, al fet que el promotor del pla parcial assumisca el compromís d'habilitació de l'accés del sector.  
El president de la Comissió Territorial d'Urbanisme, el dia 28 de juny de 1996, va dictar la resolució següent:  
"Vist l'acord adoptat per la Comissió Territorial d'Urbanisme en sessió de 3 de juliol de 1995, pel qual es va aprovar definitivament l'expedient de referència, i se'n supedita la publicació al compliment d'una sèrie de condicions, així com la documentació presentada per l'Ajuntament, els dies 3 i 31 de maig de 1996, que complimenta en tots els seus punts l'acord de la Comissió. Resolc:  
Ordenar immediatament la publicació de l'esmentat acord d'aprovació definitiva només a efectes de l'entrada en vigor, i es recorda a l'Ajuntament la necessitat que es publique íntegrament en el Butlletí Oficial de la Província d'Alacant les ordenances i normes urbanístiques, a efectes de la seua vigència, de conformitat amb l'article 14 del text refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/1992, de 26 de juny; article 70 de la Llei 7/1985, de 2 d'abril, Reguladora de les Bases de Règim Local; i els articles 59.4 de la Llei 6/94, de 15 de novembre Reguladora de l'Activitat Urbanística. Així mateix, s'haurà de notificar el contingut de la resolució a tants interessats com apareguen en l'expedient".  
Contra aquest acord, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i 23.1 del Reglament dels òrgans Urbanístics de la Generalitat Valenciana.  
Alacant, 16 de juliol de 1996.- El president de la Comissió Territorial d'Urbanisme: Fernando Modrego Caballero.